Asoka ingkang Agung (ugi Ashoka, Aśoka, dipunwaos dados Asyoka) inggih punika padhéganipun Kakaisaran Maurya saking 273 SM ngantos 232 SM. Asoka dados raja ingkang paling awrat wonten ing sajarahipun India, raja kaping tiga saking Kakaisaran Maurya, lan minangka putu saking pangadeg dhinasti Maurya Chandragupta Maurya. Taun miyosipun Asoka ngantos sapunika dèrèng saged dipunmangertosi, nanging kadosipun watawis taun 273 SM. Wiwitanipun Asoka numuti caranipun Chandragupta Maurya anggénipun nguwaosi laladan India lan sakiwatengenipun kanthi cara paperangan. Nanging lajeng Asoka tobat saking nguwaosi laladan sanès kanthi paperangan, panjenenganipun langkung milih sinau agami Buda lan nglaksanakaken dharma kasaénan. Asoka nguwaosi laladan anak bawana India, ingkang sapunika dipunsebat Afganistan ngantos Bangladesh lan ing sisih kidul ngantos dumugi Mysore.